ΓΡΑΠΤΗ ΕΡΩΤΗΣΗ P-1568/02

υποβολή: Lucio Manisco (GUE/NGL) προς το Συμβούλιο

(28 Μαΐου 2002)

Θέμα: ΕΕ και κίνδυνος πολέμου μεταξύ Ινδίας και Πακιστάν

Οι σοβαρότατες λίαν πρόσφατες εξελίξεις φαίνεται να προδικάζουν πόλεμο ευρείας κλίμακας μεταξύ Ινδίας και Πακιστάν με καταστρεπτικές συνέπειες για το σύνολο του πλανήτη δεδομένου ότι οι εμπλεκόμενοι διαθέτουν πυρηνικά όπλα. Δεν θεωρεί το Συμβούλιο ότι πρέπει να παρέμβει επειγόντως με όλα τα διπλωματικά μέσα που έχει στη διάθεσή του, περιλαμβανομένης μιας αποστολής του Ύπατου Εκπροσώπου Χαφιέ Σολάνα, προκειμένου να αποτραπεί ένα τόσο τραγικό ενδεχόμενο·

Κοινή απάντησηστις γραπτές ερωτήσεις P-1568/02 και Ρ-1641/02

(5 Νοεμβρίου 2002)

1. Το Συμβούλιο συμμερίζεται την ανησυχία των αξιότιμων κκ. Βουλευτών σχετικά με την κατάσταση των ινδο-πακιστανικών σχέσεων, ιδίως λόγω της επί μήνες συνεχιζόμενης αντιπαράθεσης στρατιωτικών δυνάμεων κατά μήκος της γραμμής ελέγχου. Το Συμβούλιο συμφωνεί επίσης ότι ένας ολοκληρωτικός πόλεμος μεταξύ των δύο χωρών θα είχε ολέθριες συνέπειες για όλη την περιοχή και πέραν αυτής.

2. Το Ευρωπαϊκό Συμβούλιο της Σεβίλλης της 21ης και 22ας Ιουνίου 2002 συζήτησε το ζήτημα της έντασης μεταξύ Ινδίας και Πακιστάν και εξέδωσε σχετική δήλωση, με την οποία κάλεσε το Πακιστάν να αναλάβει περαιτέρω συγκεκριμένες δράσεις ώστε να σταματήσουν οι διεισδύσεις δια μέσου της γραμμής ελέγχου

και να εμποδιστεί η δράση τρομοκρατικών ομάδων από έδαφος που βρίσκεταιπό τον έλεγχο του Πακιστάν. Το Ευρωπαϊκό Συμβούλιο παρότρυνε την Ινδία να είναι έτοιμη να ανταποκριθεί με περαιτέρω μέτρα αποκλιμάκωσης, και τόνισε ότι είναι σημαντικό οι εκλογές στην πολιτεία Τζαμού — Κασμίρ να είναι ελεύθερες, αδιάβλητες και χωρίς αποκλεισμούς. Το Ευρωπαϊκό Συμβούλιο επιβεβαίωσε εξάλλου τη δέσμευση της ΕΕ να εργαστεί με την Ινδία και το Πακιστάν και με άλλα μέλη της διεθνούς κοινότητας, αναζητώντας πιθανά μέτρα οικοδόμησης της εμπιστοσύνης, προκειμένου να απομακρυνθεί ο άμεσος κίνδυνος κρίσης, καθώς και να εξακολουθήσει να ενθαρρύνει τις δύο χώρες να καταλήξουν σε μόνιμη λύση μέσω διμερούς διαλόγου.

3. Το Συμβούλιο συζήτησε επανειλημμένα την εξέλιξη της κατάστασης, πιο πρόσφατα κατά τις συνόδους στις 10 και στις 17 Ιουνίου 2002. Αρκετέςψηλές προσωπικότητες, μεταξύ των οποίων ο Υπουργός Εξωτερικών του Ηνωμένου Βασιλείου κ. Straw και ο Επίτροπος κ. Patten, επισκέφθηκαν πρόσφατα την περιοχή. Άλλες προσωπικότητες διατηρούν τακτική τηλεφωνική επαφή με τις ηγεσίες της Ινδίας και του Πακιστάν. Η ΕΕ έχει επίσης θέσει το ζήτημα σε διάφορες συναντήσεις πολιτικού διαλόγου σεψηλό επίπεδο — και μάλιστα με τις Ηνωμένες Πολιτείες, τη Ρωσία, την Ιαπωνία και άλλους εταίρους της ομάδας G-8 — με στόχο να συμβάλει σε μια συντονισμένη διεθνή προσπάθεια.

Τέλος, το Συμβούλιο έχει επανειλημμένως καταδικάσει με δημόσιες δηλώσεις του τις τρομοκρατικές επιθέσεις στην περιοχή, και έχει καλέσει αμφότερα τα μέρη να επανακάμψουν στο διάλογο με σκοπό την εξεύρεση λύσης όλων των επίμαχων ζητημάτων μέσω διαπραγματεύσεων.

4. Το Συμβούλιο επικροτεί τα πρώτα βήματα τα οποία πραγματοποίησαν πρόσφατα αμφότερες οι χώρες για την χαλάρωση της κατάστασης. Τα βήματα αυτά έχουν μετριάσει τον κίνδυνο ολοκληρωτικού πολέμου. Το Συμβούλιο επικροτεί ιδίως τα πρώτα μέτρα του Πακιστάν για την καταστολή της διασυνοριακής τρομοκρατίας, καθώς και την αναγγελία των μέτρων αποκλιμάκωσης με τα οποία απάντησε η Ινδία.

5. Επιθυμώντας να συμβάλει στην εξεύρεση βιώσιμης λύσης στη διαμάχη, ο κ. Javier Solana, Ύπατος Εκπρόσωπος της ΕΕ για την ΚΕΠΠΑ, επισκέφθηκε στις 26 και 27 Ιουλίου 2002 το Νέο Δελχί και το Ισλαμαμπάντ και είχε συνομιλίες με την ινδική και την πακιστανική κυβέρνηση.